NOCC

NOCC jo webmailowy klient (to jo websoftwara za zastojanje elektroniskego posta), iniciěrowany wót Olivier Cahagne a Nicolas Chalanset, nejpjerwjej napisany w Perlu pód mjenim Epimail, pón pód mjenim NOCC (Nicolas Olivier Chalanset Cahagne) w PHP4 pśeprograměrowany. 

Pódpěra protokole IMAP (wěsty abo nic), POP3 (wěsty abo nic) a SMTP (z awtentifikaciju abo bźez awtentifikacije). Napórane boki su we formaśe XHTML 1.1 Strict a wužywaju někótare JavaScriptowe funkcije, aby se wěste funkcije wólažcyli. 

Jogo zaměr jo, jadnory webmailowy klient k dispoziciji stajiś, kótaryž wót tak mało ako móžno PHP-modulow wótwisujo (tuchylu stej to jano modula IMAP za wóteběranje e-mejlkow a ICONV za rědowanje trěbnych znamuškowych sajźbow).

NOCC funkcioněrujo z UTF-8: rěcne dataje su w UTF-8, a e-mejlki konwertěruju se do UTF-8 do wózjawjenja. Mimo togo jo wón kompatibelny ze wšymi PHP-wersijami wót PHP 4.1.0 sem.

Dokulaž NOCC jo licha softwara pód licencu GPL, jo wón na kuždu architekturu pśiměrjujobny.

 NOCC dolnoserbski 
NOCC jo dopołnje do dolnoserbšćiny (a górnoserbšćiny) pśełožony. Rěc dajo se pśi instalaciji wubraś.

 Eksterne wótkaze 
Oficielne websedło

Kategorija:Software
Kategorija:Lichotna software
Kategorija:Zeserbšćona softwara
Kategorija:Webmail
Kategorija:PHP